|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 456 217, 487 4604 Факс: +381 21 456 217ounz@vojvodinа.gov.rs |
|  | ЧИСЛО: 000146006 2024 09427 005 000 000 001 | ДАТУМ: 29.1.2024. року |

На основи члeна 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – др. предписанє, 37/2016, 29/2017, 24/2019, 66/2020 и 38/2021) у вязи зоз членом 11. Покраїнскей скупштинскей одлуки о буджету Автономней покраїни Войводини за 2024. рок («Службeни новини АПВ», число 45/2023), а у вязи зоз Покраїнску скупштинску одлуку о додзельованю буджетних средствох за унапредзованє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), на основи члeна 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/2023), у рамикох проєкту «Афирмация мултикултурализма и толеранциї у Войводини», Покраїнски секретарият за образованє, предписаня, управу и национални меншини – национални заєднїци, розписує

**ЯВНИ КОНКУРС**

**ЗА СОФИНАНСОВАНЄ ПОДПРОЄКТУ «МУЛТИКУЛТУРАЛИЗЕМ НА КЛИК»**

Явни конкурс ше розписує за додзельованє дотацийох Покраїнского секретарияту за образованє, предписаня, управу и национални меншини – национални заєднїци, реґистрованим правним особом (здруженьом, асоцияцийом и другим субєктом зоз шедзиском на териториї Автономней покраїни Войводини) за орґанизованє 8 наградних конкурсох од общого явного интереса, за школярох нїзших и висших класох основних школох зоз АП Войводини и то у обласци мултикултурализма, толеранциї и очуваня и промовованя етнїчней рижнородносци и културного идентитету националних меншинох – националних заєднїцох Войводини.

Явни конкурс ше розписує на вкупну суму **700.000,00** динари**.**

**I ОБЩИ УСЛОВИЯ КОНКУРСУ**

Средства ше додзелює єдному вибраному хасновательови за орґанизованє 8 наградних явних конкурсох у 2024. року.

**II УСЛОВИЯ КОНКУРСУ**

* На явни конкурс ше можу приявиц лєм реґистровани правни особи – орґанизациї, здруженя, асоцияциї и други субєкти зоз шедзиском на териториї Автономней покраїни Войводини.
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох.
* На явним конкурсу ше додзелює средства за орґанизованє 8 наградних явних конкурсох у складзе зоз тима условиями:
	+ наградни конкурси ше розписує за подношенє роботох на вибрани теми з обласци мултикултурализма, толеранциї и очуваня и промовованя етнїчней рижнородносци и културного идентитету националних меншинох – националних заєднїцох Войводини;
	+ наградни конкурси наменєни школяром нїзших и висших класох основних школох з АП Войводини, зоз хторих 4 наменєни школяром нїзших класох основних школох, а 4 школяром висших класох основних школох;
	+ наградни конкурси явни з обовязку вибраного хаснователя же би у писаней форми (або по електронскей пошти) обвисцел шицки установи основного образованя у АП Войводини о условийох и терминох конкурсу;
	+ наградни конкурси ше муши реализовац у 2024. року.
* Подношителє прияви на явни конкурс, ґу прияви, обовязно подноша и:
	+ детально розробени план подпроєкту и опис активносцох;
	+ предлог динамики реализациї активносцох у 2024. року;
	+ предлог темох и форми роботох хтори буду предмет наградних конкурсох;
	+ предлог наградного фонду и форми наградзованя;
	+ предлог буджету подпроєкту;
	+ предлог моделу сотруднїцтва зоз Секретариятом у реализациї подпроєкту;
	+ урядови доказ о реґистрациї подношителя прияви (фотокопию).

**III СПОСОБ АПЛИКОВАНЯ**

* Прияви на конкурс ше подноши у єдним прикладнїку, лєм на конкурсних формуларох Секретарияту;
* Конкурсну документацию мож превжац од **29. януара 2024.** року у просторийох Секретарияту або найсц на веб-адреси www.puma.vojvodina.gov.rs;
* Подношитель прияви може поднєсц лєм єдну прияву на Конкурс;
* Прияви на конкурс ше подноши на сербским язику або на язику националней заєднїци хтори ше службено хаснує у Автономней покраїни Войводини;
* Прияву на Явни конкурс (лєм на виполнєним формуларе прияви, на сербским язику або на язику националней меншини хтори ше службено хаснує у АП Войводини, у єдним прикладнїку) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, зоз назначеньом на преднїм боку коверти: «**ПРИЯВА НА ЯВНИ КОНКУРС ЗА СОФИНАНОВАНЄ ПОДПРОЄКТУ «МУЛТИКУЛТУРАЛИЗЕМ НА КЛИК»»**, по пошти або особнє з придаваньом писарнїци покраїнских орґанох управи (на наведзену адресу) у чаше од 9.00 до 14.00 годзин. Прияви хтори ше доручи особнє або по пошти, обовязно ше доручує и у електронскей форми у скенираним – ПДФ формату, як и у word-формату, прейґ апликациї Секретарияту <http://185.166.125.155/konkursi/>, з вибераньом одвитуюцого явного конкурсу на хтори ше одноши приява.

* Конкурс отворени по 23. фебруар 2024**.** року.

**IV ОЦЕНЬОВАНЄ ПРОЄКТОХ И ОДЛУЧОВАНЄ О ДОДЗЕЛЬОВАНЮ СРЕДСТВОХ**

* Поднєшени прияви розпатра Комисия хтору менує покраїнски секретар за образованє, предписаня, управу и национални меншини – национални заєднїци;
* Комисия нє будзе розпатрац нєблагочасни и нєподполни або нєправилно виполнєни прияви, прияви хтори поднєсли особи хтори нє овласцени, прияви хтори виписани нєчитко або з ґрафитним клайбасом, як анї прияви хтори нє предмет Конкурсу;
* Критериюми хтори ше будзе применьовац при одлучованю о виборе орґанизатора змаганьох:
	+ предкладанє форми роботох и темох наградних конкурсох;
	+ квалитет предкладаня активносцох, оценьованє ефикасносци и можлївосци подполней реализациї цильох и теми конкурсу;
	+ предкладанє динамики реализациї наградних конкурсох у 2024. року;
	+ предкладанє форми наградзованя и буджету подпроєкту;
	+ предкладанє моделу сотруднїцтва зоз Секретариятом у реализациї подпроєкту;
	+ предходни активносци подношителя прияви у вязи з обласцами на хтори ше одноша наградни конкурси.
* Комисия нє будзе розпатрац прияви подношительох хторим додзелєни средства по основи предходних конкурсох Секретарияту, а хтори нє вимирели превжати обовязки по тих конкурсох;
* Секретарият затримує право од подношителя прияви питац, по потреби, додатну документацию и информациї або висц на саме место, односно за додзельованє средствох одредзиц виполньованє додатних условийох;
* Ришенє о додзельованю средствох приноши покраїнски секретар, на основи предкладаня конкурсней комисиї;
* Прияви и приложену документацию ше подношительом нє враца;
* Зоз подношительом прияви хторому одобрени средства, Покраїнски секретарият за образованє, предписаня, управу и национални меншини – национални заєднїци заключує контракт о софинансованю активносцох по основи хторого ше будзе виплацовац средства;
* Резултати явного конкурсу ше обявює на урядовей веб-адреси Секретарияту по законченю Конкурса.

Додатни информациї о явним конкурсу мож достац у Секретарияту, на число телефона: 021/ 487 4607, або по е-пошти aron.madaras@vojvodina.gov.rs.

Покраїнски секретар,

Жолт Сакалаш, с.р.